**Projektas**

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL PRITARIMO ROKIŠKIO RAJONO SAVIVALDYBĖS PRIEŠGAISRINĖS TARNYBOS VIRŠININKO 2016 METŲ VEIKLOS ATASKAITAI**

2017 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 266 punktu, Rokiškio rajono taryba n u s p r e n d ž i a:

P r i t a r t i Rokiškio rajono savivaldybės priešgaisrinės tarnybos viršininko 2016 metų veiklos ataskaitai.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Remigijus Sunklodas

PRITARTA

Rokiškio rajono savivaldybės tarybos

2017 m. kovo 31 d. sprendimu Nr. TS-

**ROKIŠKIO RAJONO SAVIVALDYBĖS PRIEŠGAISRINĖS TARNYBOS VIRŠININKO 2016 METŲ VEIKLOS ATASKAITA**

**I. VIRŠININKO PAREIGYBĖS PASKIRTIS IR FUNKCIJOS**

Rokiškio rajono savivaldybės biudžetinės įstaigos Priešgaisrinės tarnybos(toliau– Priešgaisrinė tarnyba) viršininko pareigybė reikalinga organizuoti tarnybos pajėgų veiklą, įgyvendinti gaisrų gesinimo priemones savivaldybės teritorijoje, užtikrinti Priešgaisrinės tarnybospajėgų pasirengimą gesinti gaisrus ir atlikti pirminius žmonių bei turto gelbėjimo darbus, užtikrinti efektyvų Priešgaisrinės tarnybai patikėto turto naudojimą ir saugumą, organizuoti Priešgaisrinės tarnybosbiudžeto pajamų ir išlaidų bei kitų piniginių išteklių buhalterinės apskaitos tvarkymą.

Priešgaisrinės tarnybosviršininkas savo darbe vadovaujasi Lietuvos Respublikos Konstitucija, Lietuvos Respublikos įstatymais, Vyriausybės nutarimais, kitais poįstatyminiais teisės aktais, Rokiškio rajono savivaldybės tarybos sprendimais, mero potvarkiais, administracijos direktoriaus įsakymais bei pareigybės aprašymu.

Tarnybos viršininkas į darbą priimamas konkurso būdu teisės aktų nustatyta tvarka.

Tarnybos viršininką priima į pareigas ir iš jų atleidžia bei įgyvendina kitas funkcijas, susijusias su darbo santykiais, Darbo kodekso ir kitų teisės aktų nustatyta tvarka, Rokiškio rajono savivaldybės meras (toliau – Savivaldybės meras).

Tarnybos viršininko pareigos:

organizuoti Tarnybos darbą, kad būtų įgyvendinami Tarnybos tikslai ir atliekamos nustatytos funkcijos;

užtikrinti, kad būtų laikomasi įstatymų ir kitų teisės aktų ir Tarnybos nuostatų;

nustatyta tvarka priimti ir atleisti Tarnybos darbuotojus;

tvirtinti Tarnybos struktūrą ir pareigybių sąrašą, neviršijant nustatyto didžiausio leistino pareigybių skaičiaus;

vadovaujantis Lietuvos Respublikos įstatymais, Vyriausybės nutarimais ir kitais teisės aktais, nustatyti Tarnybos darbuotojų darbo apmokėjimo tvarką ir užmokestį neviršijant patvirtinto darbo užmokesčio fondo;

tvirtinti Tarnybos vidaus darbo tvarkos taisykles, darbuotojų pareigybes, kitus vidaus tvarkomuosius dokumentus;

atsakyti už Tarnybos įsigyto turto tinkamą naudojimą ir išsaugojimą;

pagal savo kompetenciją leisti įsakymus, kitus tvarkomuosius dokumentus;

atstovauti Tarnybai teisme ir kitose institucijose;

garantuoti, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;

užtikrinti racionalų ir taupų lėšų bei turto naudojimą, veiksmingą Tarnybos vidaus kontrolės sistemos sukūrimą, jos veikimą ir tobulinimą;

turėti kitų teisių ir pareigų, kurios neprieštarauja Lietuvos Respublikos įstatymams ir kitiems teisės aktams ir pagal teisės aktus priskiriamos Tarnybos viršininko kompetencijai.

Priešgaisrinės tarnybosviršininkas yra savivaldybės biudžeto asignavimų valdytojas, kurio pareigas, teises ir atsakomybę reglamentuoja Lietuvos Respublikos biudžeto sandaros įstatymas bei kiti teisės aktai.

Priešgaisrinės tarnybosviršininko pareigybė priskiriama darbuotojų, dirbančių pagal darbo sutartis, kategorijai.

Viršininkui nesant, jį pavaduoja Rokiškio rajono savivaldybės priešgaisrinės tarnybos vyriausiasis specialistas, arba kitas Priešgaisrinės tarnybosdarbuotojas, paskirtas savivaldybės mero.

**II. PRIEŠGAISRINĖS TARNYBOS VEIKLOS POBŪDIS IR TIKSLAI**

Rokiškio rajono savivaldybės priešgaisrinė tarnyba yra savivaldybės biudžetinė įstaiga – nuolatinės parengties civilinės saugos ir gelbėjimo sistemos dalis, gesinanti gaisrus ir atliekanti pirminius žmonių bei turto gelbėjimo darbus.

Priešgaisrinės tarnybos kontaktai – Respublikos g. 64, LT- 42129 Rokiškis, tel. 8 458 71037, el. paštas- rokiskio.spt@gmail.com.

Priešgaisrinė tarnyba yra savarankiškas juridinis asmuo (įm. kodas 173236814), turintis antspaudą su įstaigos pavadinimu, sąskaitas banke, blankus, atributiką. Priešgaisrinės tarnybos finansiniai metai sutampa su kalendoriniais metais. Įstaiga nėra PVM mokėtoja.

Priešgaisrinės tarnybos veiklos laikotarpis neterminuotas.

Priešgaisrinės tarnybos veikla pagal ekonominės veiklos rūšių klasifikatorių – priešgaisrinių tarnybų veikla (00.84.25).

Priešgaisrinės tarnybos tikslas yra išsaugoti žmonių gyvybę, sveikatą, turtą, apsaugoti aplinką nuo ekstremalių įvykių ir situacijų poveikio.

Tarnybos struktūrą sudaro administracija ir padaliniai (ugniagesių komandos):

|  |  |  |  |
| --- | --- | --- | --- |
| EilNr. | Ugniagesių komanda | Adresas | Telefonas |
|  | RRSPT  (administracija) | Respublikos g. 64, LT-42129 Rokiškis | (8 458) 71 037 |
|  | Čedasų | Klevų g. 10, Čedasų mstl., Rokiškio kaim. sen.,  LT-42434 Rokiškio rajono sav. | 8 630 04034 |
|  | Juodupės | Pergalės g. 2G , Juodupė,  LT-42466 Rokiškio rajono sav. | 8 630 04036 |
|  | Jūžintų | Beržų g. 18, Jūžintai,  LT-42265 Rokiškio rajono sav. | 8 630 04037 |
|  | Kamajų | Duokiškio g. 38., Kariūnų k., Kamajų sen.,  LT-42287 Rokiškio rajono sav. | 8 630 04038 |
|  | Kriaunų | Sartų g. 2E, Kriaunos,  LT-42254 Rokiškio rajono sav. | 8 630 04039 |
|  | Laibgalių | Jūžintų g.35A, Laibgalių k., Jūžintų sen.,  LT-42273 Rokiškio rajono sav. | 8 630 04049 |
|  | Lukštų\* | Lukštų g.16, Lukštų k., Juodupės sen.,  LT-42493 Rokiškio rajono sav. |  |
|  | Obelių | Kamajų g. 27, Obelių priemiesčio k., Obelių sen.,  LT-42217 Rokiškio rajono sav. | 8 630 04033 |
|  | Pandėlio | Puodžialaukės g. 20, Pandėlys,  LT-42375 Rokiškio r. sav. | 8 630 04032 |
|  | Panemunėlio | Pergalės g. 25, Panemunėlio glž. st., Panemunėlio sen., LT-42329 Rokiškio rajono sav. | 8 630 04048 |
|  | Žiobiškio\* | Vilties g. 2, Žiobiškio k., Rokiškio kaim. sen.,  LT-42411 Rokiškio rajono sav. |  |

\* Veikla sustabdyta neribotam laikotarpiui.

**III. TARNYBOS VEIKLA**

* 1. **2016 metų išvykimai į gaisrus, gelbėjimo ir kitus darbus**

|  |  |  |  |  |  |  |
| --- | --- | --- | --- | --- | --- | --- |
| Savivaldybės priešgaisrinė tarnyba, ugniagesių komanda | Į gaisro vietą gyvenamajame sektoriuje | Į gaisro vietą atviroje teritorijoje | Į gelbėjimo darbus | Į kitus darbus\* | Į pratybas | **Iš viso** |
| Čedasų | 20 | 0 | 1 | 1 | 7 | **29** |
| Juodupės | 18 | 3 | 4 | 4 | 7 | **36** |
| Jūžintų | 8 | 4 | 3 | 5 | 8 | **28** |
| Kamajų | 22 | 0 | 7 | 6 | 6 | **41** |
| Kriaunų | 11 | 6 | 1 | 2 | 10 | **30** |
| Laibgalių | 43 | 3 | 3 | 5 | 17 | **71** |
| Panemunėlio | 9 | 2 | 2 | 3 | 1 | **17** |
| Obelių | 27 | 11 | 8 | 6 | 15 | **67** |
| Pandėlio | 25 | 8 | 7 | 14 | 9 | **63** |
| **Iš viso per metus** | **183** | **37** | **36** | **46** | **80** | **382** |

\* Žuvusiųjų transportavimas, vandens išsiurbimas, techninė pagalba, ūkio darbai.

Analizuojant iškvietimų paskirstymą tarp padalinių, matyti, kad daugiausia išvykimų pagal aliarmo signalą 2016 metais turėjo Laibgalių ugniagesių komanda – 73, mažiausiai – Panemunėlio ugniagesių komanda – 17. Per 2016 metus visos ugniagesių komandos į įvairius įvykius vyko 382 kartus.

2016 m. Priešgaisrinė tarnyba kartu su Valstybinės priešgaisrinės priežiūros specialistais vykdė švietėjiškas priemones:

1. 2016-03-04 Juodupės gimnazijos renginyje „Karjeros diena pradinių klasių mokiniams“ Juodupės ugniagesių komanda pademonstravo turimą techniką ir įrangą, mokė vaikus kaip elgtis su gesintuvais, supažindino su ugniagesio gelbėtojo profesija.

2. 2016-07-13 Laibgalių ugniagesių komanda dalyvavo gelbėkit vaikus Rokiškio vaikų dienos centro organizuotoje stovykloje „Padėk sau“ Žiukeliškių poilsiavietėje. 30 vaikų buvo supažindinti kaip saugiai elgtis prie vandens, iškritus iš valties ar įkritus į vandenį.

2016 m. kartu su Panevėžio regiono aplinkos apsaugos departamento Rokiškio agentūros valstybiniais inspektoriais 5 kartus dalyvavome bendruose reiduose užkertant kelią pernykštės žolės ir draudžiamų deginti atliekų deginimui rajono teritorijoje.

**2. Personalas**

|  |  |  |  |  |  |  |
| --- | --- | --- | --- | --- | --- | --- |
| Savivaldybės priešgaisrinės  tarnyba | Pareigybės pavadinimas | | Pareigybės kategorija (koeficientas) | | Etatų skaičius (vnt.) | |
|  | patvirtintas\*\* | faktiškai\*\*\* | patvirtinta | faktiškai nustatyta | patvirtinta | faktiškai užimta |
| 1 | 5 | 6 | 7 | 8 | 9 | 10 |
| Administracija | 1.tarnybos viršininkas | 1.tarnybos viršininkas | 23,0 | 23,0 | 1 | 1 |
| 2.vyriausiasis buhalteris | 2.vyriausiasis buhalteris | 18,0 | 18,0 | 1 | 1 |
| 3.vyriausiasis specialistas | 3.vyriausiasis specialistas | 16,0 | 16,0 | 1 | 0 |
| 4.vyresnysis specialistas | 4.vyresnysis specialistas | 15,0 | 15,0 | 1 | 1 |
| 5.pakaitinis ugniagesys gelbėtojas | 5.pakaitinis ugniagesys gelbėtojas | 11,0 | 11,0 | 2 | 2 |
| Čedasų | 1.skyrininkas | 1.skyrininkas | 12,0 | 12,0 | 1 | 1 |
| 2.ugniagesys  gelbėtojas | 2.ugniagesys  gelbėtojas | 9,16 | 9,16 | 8 | 6 |
| Juodupės | 1.skyrininkas | 1.skyrininkas | 12,0 | 12,0 | 1 | 1 |
| 2.ugniagesys  gelbėtojas | 2.ugniagesys  gelbėtojas | 9,16 | 9,16 | 8 | 8 |
| Jūžintų | 1.skyrininkas | 1.skyrininkas | 12,0 | 12,0 | 1 | 1 |
| 2.ugniagesys  gelbėtojas | 2.ugniagesys  gelbėtojas | 9,16 | 9,16 | 8 | 8 |
| Kamajų | 1.skyrininkas | 1.skyrininkas | 12,0 | 12,0 | 1 | 1 |
| 2.ugniagesys  gelbėtojas | 2.ugniagesys  gelbėtojas | 9,16 | 9,16 | 8 | 8 |
| Kriaunų | 1.skyrininkas | 1.skyrininkas | 12,0 | 12,0 | 1 | 1 |
| 2.ugniagesys  gelbėtojas | 2.ugniagesys  gelbėtojas | 9,16 | 9,16 | 8 | 8 |
| Laibgalių | 1.skyrininkas | 1.skyrininkas | 12,0 | 12,0 | 1 | 1 |
| 2.ugniagesys  gelbėtojas | 2.ugniagesys  gelbėtojas | 9,16 | 9,16 | 8 | 8 |
| Panemunėlio | 1.skyrininkas | 1.skyrininkas | 12,0 | 12,0 | 1 | 1 |
| 2.ugniagesys  gelbėtojas | 2.ugniagesys  gelbėtojas | 9,16 | 9,16 | 8 | 8 |
| Obelių | 1.skyrininkas | 1.skyrininkas | 12,0 | 12,0 | 1 | 1 |
| 2.ugniagesys  gelbėtojas | 2.ugniagesys  gelbėtojas | 9,16 | 9,16 | 8 | 8 |
| Pandėlio | 1.skyrininkas | 1.skyrininkas | 12,0 | 12,0 | 1 | 1 |
| 2.ugniagesys  gelbėtojas | 2.ugniagesys  gelbėtojas | 9,16 | 9,16 | 8 | 8 |

\*\* Pareigybės pavadinimas nurodomas pagal 2006 m. birželio 9 d. įsakymu Nr. 1V-218 vidaus reikalų ministro patvirtintą metodiką. \*\*\* Pareigybės pavadinimas nurodomas pagal Lietuvos Respublikos Vyriausybės 1993 m. liepos 8 d. nutarimą Nr. 511.

2016 m. Priešgaisrinė tarnyba kartu su Panevėžio teritorine darbo birža vykdė kvalifikacijos įgijimo programą darbuotojams, neturintiems CE vairuotojo kategorijų. Pagal šią programą Panevėžio teritorinė darbo birža finansavo 5 Priešgaisrinės tarnybos ugniagesių gelbėtojų mokymą CE vairuotojo kategorijai įgyti.

Priešgaisrinėje tarnyboje 2016 metais 3 darbuotojai įgijo ugniagesio gelbėtojo kvalifikaciją.

Priešgaisrinėje tarnyboje 2016 m. gruodžio 31 d. dirbo 84 darbuotojai.

**3. Transporto panaudojimas**

|  |  |  |  |  |  |
| --- | --- | --- | --- | --- | --- |
| **Ugniagesių komanda** | **Automobilio markė** | **Metinė rida (km)** | **Variklio darbas su siurbliu (min)** | **Pagaminimo metai** | **Išvykimų skaičius** |
| 1 | 2 | 3 | 4 | 5 | 6 |
| Čedasų | GAZ-66 | 632 | 800 | 1983 | 29 |
| Juodupės | GAZ-66  ZIL-130 | 348  220 | 430  345 | 1988  1988 | 17  19 |
| Jūžintų | GAZ-66 | 406 | 1235 | 1988 | 28 |
| Kamajų | ZIL-131 | 658 | 1095 | 1974 | 41 |
| Kriaunų | GAZ-66 | 486 | 796 | 1987 | 30 |
| Laibgalių | GAZ-66  GAZ-66  GAZ-66(spec.) | 1206  80  168 | 1340  20  - | 1981  1989  1986 | 43  27  1 |
| Panemunėlio | GAZ-66  GAZ-66 | 573  79 | 750  40 | 1983  1981 | 17  0 |
| Obelių | ZIL-131  GAZ-53  GAZ-66 | 590  908  67 | 764  0  19 | 1985  1988  1986 | 45  22  0 |
| Pandėlio | GAZ-66  ZIL-130 | 758  466 | 1605  620 | 1990  1982 | 39  24 |

Pastaraisiais metais rūpestį kelia priešgaisrinės tarnybos eksploatuojamų gaisrinių autocisternų būklė. Tarnybos padaliniuose eksploatuojamos gaisrinės autocisternos sensta. Deja, automobilių būklė blogėja dėl didelio gaisrinių automobilių susidėvėjimo (eksploatavimo trukmės vidurkis apie 30 metų), tuo sąlygojami dažni jų gedimai.

**5. Veiklos organizavimas**

Vadovaujantis Lietuvos Respublikos Priešgaisrinės saugos įstatymo 16 straipsnio 5 punktu ir Priešgaisrinės apsaugos ir gelbėjimo departamento direktoriaus 2010 m. gruodžio 23 d. įsakymu Nr. 1-366 „Dėl priešgaisrinės apsaugos ir gelbėjimo departamentui prie Vidaus reikalų ministerijos pavaldžių įstaigų ir jų struktūrinių padalinių veiklos kontrolės užtikrinimo“, per 2016 m. Rokiškio priešgaisrinė gelbėjimo tarnyba atliko Rokiškio SPT visų ugniagesių komandų budinčių pamainų operatyvius veiklos patikrinimus. Patikrinimų metu buvo nustatyta, kad visos ugniagesių komandos buvo pasirengusios vykdyti joms keliamus reikalavimus. Esminių trūkumų ar pažeidimų, galinčių įtakoti tiesioginių tikslų įgyvendinimą nenustatyta.

Siekiant skatinti savanorių ugniagesių veiklos atsiradimą Rokiškio rajone, 2016 m. spalio 13 d. įsakymu Nr. AV-890 Rokiškio rajono savivaldybės administracijos direktorius patvirtino “Rokiškio rajono savanorių ugniagesių veiklos organizatoriaus funkcijų vykdymo tvarkos aprašą. Vadovaujantis aprašu, priešgaisrinės tarnybos viršininko 2016 m. spalio 17 d. įsakymu Nr. V-11, patvirtinta Rokiškio rajono savivaldybės priešgaisrinės tarnybos savanorių ugniagesių veiklos organizavimo taisyklės.

Priešgaisrinės tarnybos viršininko 2016 m. spalio 17 d. įsakymu Nr. V-1 nustatyta Rokiškio rajono savivaldybės priešgaisrinės tarnybos savanorių ugniagesių formuočių struktūra ir paskirti atsakingi asmenys už ugniagesių komandos savanorių ugniagesių formuočių veiklos organizavimą:

1. Čedasų ugniagesių komandos savanorių ugniagesių formuotė;
2. Juodupės ugniagesių komandos savanorių ugniagesių formuotė;
3. Jūžintų ugniagesių komandos savanorių ugniagesių formuotė;
4. Kamajų ugniagesių komandos savanorių ugniagesių formuotė;
5. Kriaunų ugniagesių komandos savanorių ugniagesių formuotė;
6. Laibgalių ugniagesių komandos savanorių ugniagesių formuotė;
7. Obelių ugniagesių komandos savanorių ugniagesių formuotė;
8. Pandėlio ugniagesių komandos savanorių ugniagesių formuotė;
9. Panemunėlio ugniagesių komandos savanorių ugniagesių formuotė;
10. Rokiškio miesto savanorių ugniagesių formuotė.

2016 m. spalio 17 d. pasirašyta pirmoji savanoriškos veiklos vykdymo sutartis. Realios veiklos savanoris nepradėjo dėl neaiškaus priešgaisrinės tarnybos biudžeto 2017 metams ir nebaigtų derinti teisės aktų dėl apmokėjimo už darbą savanoriams ugniagesiams.

2015 m. Priešgaisrinė tarnyba kartu su Valstybinės priešgaisrinės priežiūros specialistais vykdė švietėjiškas priemones:

1. 2016-03-04 Juodupės gimnazijos renginyje „Karjeros diena pradinių klasių mokiniams“ Juodupės ugniagesių komanda pademonstravo turimą techniką ir įrangą, mokė vaikus kaip elgtis su gesintuvais, supažindino su ugniagesio gelbėtojo profesija.

2. 2016-07-13 Laibgalių ugniagesių komanda dalyvavo gelbėkit vaikus Rokiškio vaikų dienos centro organizuotoje stovykloje „Padėk sau“ Žiukeliškių poilsiavietėje. 30 vaikų buvo supažindinti kaip saugiai elgtis prie vandens, iškritus iš valties ar įkritus į vandenį.

2016 m. kartu su Panevėžio regiono aplinkos apsaugos departamento Rokiškio agentūros valstybiniais inspektoriais 5 kartus dalyvavome bendruose reiduose užkertant kelią pernykštės žolės ir draudžiamų deginti atliekų deginimui rajono teritorijoje.

**IV. MATERIALINIAI IŠTEKLIAI**

Priešgaisrinė tarnyba patikėjimo teise disponuoja valstybės ir savivaldybės ilgalaikiu materialiuoju ir nematerialiuoju turtu, trumpalaikiu materialiuoju turtu, piniginėmis lėšomis, atsargomis bei atsako už patikėto turto efektyvų naudojimą ir saugumą.

Priešgaisrinė tarnyba finansuojama Rokiškio rajono savivaldybės biudžeto lėšomis .

Priešgaisrinės tarnybos finansinės, ūkinės bei kitos veiklos kontrolę vykdo Savivaldybės kontrolės ir audito tarnyba, kitos įgaliotos institucijos ir įstaigos Lietuvos Respublikos teisės aktų nustatyta tvarka.

Priešgaisrinės tarnybos finansinės ataskaitos teikiamos už visus 2016 biudžetinius metus. Finansinės ataskaitos pateikiamos piniginiais vienetais – Eurais.

**1. Ilgalaikis turtas**

**Ilgalaikis materialusis turtas**

Ilgalaikio materialiojo turto balansinė vertė 2016 m. gruodžio 31 d. – 297802,69 Eur.

Sukaupta nusidėvėjimo – 194619,57 Eur.

Likutinė vertė – 103193,12 Eur.

Per ataskaitinį 2016 m. laikotarpį pakeistas Panemunėlio ugniagesių komandos pastato šildymo katilas už 1050,00 Eur, atliktas ilgalaikio turto einamasis remontas.

**2. Trumpalaikis turtas**

Įstaiga savo veikloje piniginių ekvivalentų nenaudojo. Kasos neturime.

Per ataskaitinį laikotarpį buvo atnaujinta visų ugniagesių komandų ugniagesių gelbėtojų kasdieniai darbo rūbai (darbo kostiumai, žieminės ir vasarinės kepurės, žieminės striukės, apsauginiai odiniai darbo batai), visi ugniagesiai gelbėtojai aprūpinti asmeniniais ugniagesio šalmais.

Ataskaitinio laikotarpio pabaigoje:

banke biudžeto lėšų likutis – 0Eur;

nebiudžetinių lėšų sąskaitoje (lėšos iš kitų šaltinių ( parama 2 proc.)– 1109,85

**3. Finansavimo sumos**

4.1.Ataskaitinio laikotarpio pabaigoje gautinų finansavimo sumų neužregistruota.

4.2. Finansavimo sumos per ataskaitinį laikotarpį:

iš valstybės biudžeto – 635300,00Eur;

iš Rokiškio rajono savivaldybės biudžeto – 33593,00 Eur;

iš kitų šaltinių –1160,20 Eur.

Ilgalaikių įsipareigojimų 2016 gruodžio 31 dienai neturime.

Kreditorinių įsipareigojimų neturime.

\_\_\_\_\_\_\_\_\_\_\_\_

**AIŠKINAMASIS RAŠTAS PRIE ROKIŠKIO RAJONO SAVIVALDYBĖS TARYBOS SPRENDIMO „DĖL PRITARIMO ROKIŠKIO RAJONO SAVIVALDYBĖS PRIEŠGAISRINĖS TARNYBOS VIRŠININKO 2015 METŲ VEIKLOS ATASKAITAI“**

2017-03-15

Rokiškis

**Parengto sprendimo projekto tikslai ir uždaviniai.**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 266 punktu teikiama Rokiškio rajono savivaldybės priešgaisrinės tarnybos viršininko 2016 metų veiklos ataskaita ir siūloma jai pritarti.

**Šiuo metu esantis teisinis reglamentavimas:** Lietuvos Respublikos vietos savivaldos įstatymas, Rokiškio rajono savivaldybės tarybos reglamentas

**Sprendimo projekto esmė.** Rokiškio rajono savivaldybės priešgaisrinė tarnyba yra savivaldybės biudžetinė įstaiga – nuolatinės parengties civilinės saugos ir gelbėjimo sistemos dalis, gesinanti gaisrus ir atliekanti pirminius žmonių bei turto gelbėjimo darbus. Priešgaisrinės tarnybos tikslas yra išsaugoti žmonių gyvybę, sveikatą, turtą, apsaugoti aplinką nuo ekstremalių įvykių ir situacijų poveikio.

Tarnybos struktūrą sudaro administracija ir 11 padalinių (ugniagesių komandos). Iš jų 2 (Lukštų ir Žiobiškio) veikla sustabdyta neribotam laikotarpiui dėl nutrūkusio finansavimo. Priešgaisrinėje tarnyboje 2016 m. gruodžio 31 d. dirbo 84 darbuotojai. Per 2016 metus ugniagesių komandos vyko 382 kartus, iš kurių į gaisro vietas – 220 išvykimų, į gelbėjimo darbus – 36 išvykimai, į kitus darbus (žuvusiųjų transportavimas, vandens išsiurbimas, techninė pagalba, ūkio darbai) – 46 kartus ir 80 kartų – į pratybas.

**Galimos pasekmės, priėmus siūlomą tarybos sprendimo projektą:**

teigiamos – viršininkas atsiskaitys už 2016 m. veiklą.

neigiamos – nėra.

**Kokia sprendimo nauda Rokiškio rajono gyventojams.** Rajono gyventojai susipažins su Rokiškio rajono savivaldybės priešgaisrinės tarnybos viršininko 2016 m. veikla.

**Finansavimo šaltiniai ir lėšų poreikis:** sprendimui įgyvendinti lėšų nereikia

**Suderinamumas su Lietuvos Respublikos galiojančiais teisės norminiais aktais.**

**Antikorupcinis vertinimas-** Teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Rokiškio rajono savivaldybės priešgaisrinės

tarnybos viršininkas Remigijus Sunklodas